CELEX: C2007/283/18
Language: sl
Date: 2007-11-24 00:00:00
Title: Zadeva C-390/07: Tožba, vložena 17. avgusta 2007 – Komisija Evropskih skupnosti proti Združenemu kraljestvu Velika Britanija in Severna Irska

24.11.2007   
            
            
               SL
            
            
               Uradni list Evropske unije
            
            
               C 283/10
            
         Tožba, vložena 17. avgusta 2007 – Komisija Evropskih skupnosti proti Združenemu kraljestvu Velika Britanija in Severna Irska
   (Zadeva C-390/07)
   (2007/C 283/18)
   Jezik postopka: angleščina
   Stranki
   
      Tožeča stranka: Komisija Evropskih skupnosti (zastopniki: S. Pardo Quintillán, X. Lewis in H. van Vliet, zastopniki)
   
      Tožena stranka: Združeno kraljestvo Velika Britanija in Severna Irska
   Predlogi tožeče stranke:
   Tožeča stranka Sodišču predlaga, naj:
   
               1.
            
            
               ugotovi, da Združeno kraljestvo Velika Britanija in Severna Irska, s tem da ni
               
                           —
                        
                        
                           opredelilo ustij rek Humber, Wash, Deben in Colne, zunanjega ustja Temze, Southampton Water in severovzhodnega Irskega morja – razen Solway Firtha – kot občutljiva območja glede evtrofikacije;
                        
                     
                           —
                        
                        
                           izpustov komunalne odpadne vode iz aglomeracij s populacijskim ekvivalentom (PE) nad 10 000 v ustja rek Humber, Wash, Deben in Colne, zunanjega ustja Temze, Southampton Water in severovzhodnega Irskega morja – razen Solway Firtha – ter v Lough Neagh in Upper in Lower Lough Erne, podvrglo strožjemu postopku čiščenja;
                        
                     ni izpolnilo obveznosti iz členov 3(1), 3(2), 5(1), 5(2), 5(3) in 5(5) in Priloge II k Direktivi Sveta 91/271/EGS (1) o čiščenju komunalne odpadne vode.
            
         
               2.
            
            
               Združenemu kraljestvu Velika Britanija in Severna Irska naj se naloži plačilo stroškov.
            
         Tožbeni razlogi in bistvene trditve
   Po mnenju Komisije je pri opredelitvi občutljivih območij Združeno kraljestvo izbralo pretirano omejevalen pristop. Temu ni tako le zaradi sorazmerno visokega praga, ki ga Združeno kraljestvo predpisuje za dokaz, da v vodnem telesu poteka evtrofikacija, temveč tudi zato ker Združeno kraljestvo ni izrazilo potrebe po opredelitvi tudi tistih vodnih teles, ki so ogrožena, in lahko, če se ne sprejmejo varstveni ukrepi, kmalu postanejo evtrofična.
   Ker Združeno kraljestvo kot občutljiva območja ni opredelilo ustij rek Humber, Wash, Deben in Colne, zunanjega ustja Temze, Southampton Water in severovzhodnega Irskega morja (razen Solway Firtha), odpadne vode iz aglomeracij z več kot 10 000 PE, izpuščene v ta območja, in iz aglomeracij, ki ležijo na zbiralnih področjih teh območij, še niso predmet obveznosti zbiranja in čiščenja, ki ju za občutljiva območja z rokom do najkasneje 31. decembra 1998 določa Direktiva.
   Med zadevnimi aglomeracijami so tudi London, Liverpool, Manchester, Leeds, Kingston upon Hull in Southampton. Zaradi tega Združeno kraljestvo krši obveznosti iz Direktive, zlasti njenih členov 3(1) in (2), 5(2), (3) in (5) in njene priloge II.
   Komisija poleg tega trdi, da Združeno kraljestvo ni zagotovilo popolne izpolnitve obveznosti iz členov 5(2), (3) in (5) Direktive za številne aglomeracije, ki izpuščajo v že določena občutljiva območja Lough Neagh ter Upper in Lower Lough Erne, kar je bilo predpisano do 31. decembra 1998.
   
      (1)  Direktiva Sveta (91/271/EGS) z dne 21. maja 1991 o čiščenju komunalne odpadne vode (UL L 135, str. 40).